ત્યારબાદ કપીલે તલાલાના જસપરમાં રહેતાં તેના પિતા ભગવાન વસોયા, મુક્તાબહેન વસોયા તથા સુરતમાં મોટા વરાછા વિસ્તારની વેદાંત સિટીમાં રહેતાં કાકાભાઇ વિપુલ વસોયા વગેરેના નામે અહીંની બેન્કોમાં એકાઉન્ટ ખોલાવ્યા હતાં. આઇસીઆઇસીઆઇ બેન્કમાં ત્રણ, એક્સિઝ બેન્કમાં બે, એચડીએફસી બેન્કમાં ત્રણ, બેન્ક ઓફ બરોડામાં ચાર એકાઉન્ટ ખોલાવવામાં આવ્યા હતાં. બેન્કોમાં એકાઉન્ટનો સેટઅપ ગોઠવાઇ ગયા બાદ કપીલે કેનેડાની બેન્કોમાં ખોલાવાયેલા ૬૩ બેન્ક એકાઉન્ટના નામે આઇસીઆઇસીઆઇ બેન્કની મની ટુ ઇન્ડિયા સ્કીમમાં યુઝર આઇડી બનાવ્યા હતાં.